Ryan Adams: My Wrecking Ball + Stay With Me (újabb dalok a közelgő albumról) - MusicPress
Electric Würms: Fixing A Hole...
A három év kihagyás után új nagylemezzel (2000 óta így is már 14. stúdióalbumával!) visszatérő amerikai folk-rocker Ryan Adams már szerepelt itt a MusicPress blogon a beharangozó kétszámos kislemezzel (Gimme Someting Good/Aching For More) és az annak A-oldalas dalához frogatott boszorkányos videoklippel (melyben Elvira, A Sötétség Úrnője szerepelt), sőt a Stay With Me című szerzemény ősbemutatóját is láthattuk egy koncertfelvételen, de most egy újabb stúdiófelvételt is hallhatunk a szeptember 9-én érkező címnélküli albumról. A My Wrecking Ball egy akusztikus gitáros dal („tulajdonképpen egy protest song, a nagyanyám halála elleni tiltakozás”), melyet a 39 éves dalnok a héten Jimmy Fallonnál is eljátszott a Gimme Something Good tévés előadásának webes bónuszaként.
a dal élőben a Jimmy Fallon-féle The Tonight Show honlapján:
az aznapi tévéfellépésen, augusztus 13-án éjszaka Ryan Adams a Gimme Something Good kislemezdalt adta elő The Shining nevet kapó aktuális kísérőzenekarával:
a Stay With Me portlandi ősbemutatója, július 22-én – itt 1:10-től: